Ioannes Hutton Balfour
Ioannes Hutton Balfour (Anglice: John Hutton Balfour; natus Edimburgi die 15 Septembris 1808; ibidem mortuus die 11 Februarii 1884), alumnus universitatum Sancti Andreae apud Scotos et Edinburgensis, fuit medicus et botanista Scoticus. Professor meruit apud Glasguenses moxque Edinburgenses; fuit etiam curator Regii horti botanici Edinburgensis ab anno 1845 usque ad 1879. Balfour Societatis Regiae Londiniensis sodalis fuit, cui anno 1856 cooptatus est. Siglum eius nominibus botanicis subscriptum est "Balf." (apud IPNI reperiendum)